BASES XXVII PREMIO DE POESÍA JOHAN CARBALLEIRA
ADMINISTRACIÓN LOCAL — Municipal — Bueu (Subvencións e axudas, 23/09/2023)

Co ánimo de contribuír a fomentar a poesía escrita en lingua galega, o Concello de Bueu impulsa o XXVII Premio de Poesía Johan Carballeira, que ten tamén por obxectivo o de homenaxear e dar a coñecer a figura do bueués Peter Karl Carollo Varez. - O obxectivo das presentes bases é regular as condicións do XXVII Premio de Poesía Johan Carballeira. - Poderán concorrer a el tódalas persoas físicas maiores de idade que presenten os seus orixinais escritos en lingua galega. Os textos, cuxa extensión deberá superar os 400 versos, terán que ser inéditos e non estar premiados en anteriores convocatorias do premio nin en ningún outro concurso de poesía (de suceder isto con posterioridade á presentación dos traballos, o/a autor/a deberá comunicarllo inmediatamente á organización). - O premio terá unha dotación única de 1.500 €, comprometéndose a imputación desta cantidade ao orzamento xeral do Concello de Bueu para o exercicio 2024 e a acreditación da existencia de crédito axeitado e suficiente con cargo á partida 334.48100 (“Promoción Cultural. Premios e Becas”). A dotación do premio estará suxeita ao tratamento fiscal en vigor no momento da concesión. O premio, que é único e indivisible, poderá declararse deserto. - Os premios inherentes a este concurso concederanse en réxime de concorrencia competitiva, previo estudo e valoración por parte do xurado. Os criterios de valoración dos poemarios por parte do xurado son: orixinalidade no tratamento do tema, emprego dunha linguaxe e estilo ricos, e rigor e calidade da obra. - Considéranse participantes as persoas físicas que concorran nas condicións establecidas nestas bases. - A decisión do xurado, ademais de comunicarse ó gañador ou gañadora da convocatoria, anunciarase a través do taboleiro de anuncios da Sede Electrónica e na páxina web do Concello: www.concellodebueu. gal, así como nos medios de comunicación. Prevese que a entrega se produza nun acto público que se celebrará na primavera /verán de 2024, ao que terá obriga de asistir a persoa gañadora. - O pagamento dos premios farase mediante transferencia bancaria á persoa gañadora. - Non poderán obter a condición de participantes as persoas en quen concorra algunha das circunstancias previstas no artigo 13 da Lei 38/2003, de 17 de novembro, Xeral de Subvencións. - As persoas participantes deberán autorizar ao Concello de Bueu a que poida comprobar que non teñen débedas coa Seguridade Social, Axencia Estatal da Administración Tributaria, Axencia Tributaria de Galicia e Concello de Bueu. No caso de que as persoas que se presenten ao concurso non autoricen a comprobación destes datos, deberán achegar os certificados que acrediten que están ao día no cumprimento das citadas obrigas/ que non teñen débedas coa Seguridade Social, Axencia Estatal da Administración Tributaria, Axencia Tributaria de Galicia e Concello de Bueu. - As persoas premiadas deberán estar ao día no cumprimento das súas obrigas tributarias coa Axencia Estatal da Administración Tributaria, coa Axencia Tributaria de Galicia, coa Seguridade Social e co Concello de Bueu. - O prazo de presentación dos orixinais será desde a publicación do extracto das bases no Boletín Oficial da Provincia (BOP) ata o 31 de xaneiro de 2024. - Aceptarase un só traballo por autor/a. Non poderán presentarse as persoas gañadoras das dúas últimas edicións do premio. - A presentación dos traballos poderase facer mediante dúas fórmulas e seguindo o procedemento que se indica: - O Xurado será nomeado pola Alcaldía do Concello de Bueu e a súa decisión será inapelábel. - A composición do xurado publicarase con anterioridade á súa reunión no taboleiro de anuncios e no sitio web do Concello de Bueu. - En caso de ausencia dalgunha persoa integrante do xurado, poderá ser substituída por outra que para o efecto designe a Alcaldía. - O xurado estará composto por tres persoas vinculadas á literatura galega e máis un/ha secretario/a que será un funcionario/a do Concello, con voz pero sen voto. - O procedemento de instrución e resolución levarase a cabo no Departamento de Cultura, nos termos que se regulan nos artigos 23 a 27 da Lei Xeral de Subvencións. - O Concello de Bueu comprométese a salvagardar o anonimato dos participantes non premiados. As obras devolveranse por correo postal ás autoras e autores que o soliciten no prazo de dous meses contados dende o día seguinte ao da resolución do xurado. Tanto os arquivos dixitais recibidos como os traballos non re¬clamados en prazo serán destruídos. - O Concello de Bueu resérvase durante un ano os dereitos de publicación da obra premiada, en tódalas linguas do Estado. Nese sentido, o/a autor/a renuncia a favor do Concello, na 1ª edición, a calquera tipo de remuneración polos seus dereitos de autor/a. De existiren posteriores edicións deberase facer constar que a obra recibiu o “XXVII Premio de Poesía Johán Carballeira”. Estas bases publicaranse no Boletín Oficial da Provincia de Pontevedra, mediante o extracto remitido pola BDNS, no taboleiro de anuncios electrónico do Concello de Bueu e no sitio web municipal. Todas as publicacións posteriores á publicación destas bases faranse na web www.concellodebueu. gal. - A participación no concurso implica a aceptación total das bases desta convocatoria. A súa interpretación correspóndelle exclusivamente ao xurado. As persoas que se presentan a este concurso autorizan expresamente o Concello de Bueu ao uso dos datos persoais achegados para os efectos relacionados co certame. - De conformidade co Regulamento xeral de protección de datos 2016/679 do Parlamento Europeo, do 27 de abril de 2016, e da Lei orgánica 3/2018, do 5 de decembro, de protección de datos persoais e garantía dos dereitos dixitais, infórmase de que os datos persoais obtidos serán incorporados a un ficheiro responsabilidade do Concello de Bueu cuxa finalidade é a xestión do presente concurso. Poderanse exercer os dereitos de acceso, rectificación, limitación do tratamento ou calquera outro estabelecido na normativa vixente mediante un escrito dirixido ao Concello de Bueu a través do correo electrónico concello@concellodebueu. gal. - O Concello de Bueu resérvase o dereito de reprodución dos traballos premiados, así como de calquera outro presentado ó certame, na forma e o medio que estime máis conveniente, aínda que incluíndo sempre o nome de cada autor/a. - O Concello de Bueu declina a responsabilidade que poida darse no caso de que a obra gañadora faga mención a persoas vivas e circunstancias reais das que non se teña coñecemento e non se faga referencia expresa á autorización das persoas interesadas. Será responsable unicamente o autor/a. Contra o acordo da aprobación destas bases, que pon fin á vía administrativa, poderase interpoñer un recurso potestativo de reposición ante o mesmo órgano que o ditou, no prazo dun mes a partir do día seguinte ao desta publicación (artigos 112 e seguintes e 124 e seguintes da LPACAP) ou ben directamente un recurso contencioso‐administrativo perante o correspondente xulgado de Pontevedra, segundo o disposto no artigo 8 da Lei 29/1998, de 13 de xullo, reguladora da xurisdición contencioso‐administrativa, todo isto no prazo establecido no artigo 46 da citada lei, sen prexuízo de que se poida utilizar calquera outro recurso que se estime conveniente. Nikole Achim Herranz accidental de Bueu (Documento asinado electronicamente á marxe)